text: Dødsulykke fik konsekvenser
  25 januar 2014 kl. 13.40
  Efter en et-årig dreng sidste år blev kvalt ved en ulykke hos sin dagplejemor i Holsted, skal alle dagplejere og pædagoger i Esbjerg kommune nu lære førstehjælp.
  Efter drengens død - og flere andre ulykker - har Esbjerg kommune besluttet, at det nu skal være obligatorisk for alle dagplejere og pædagoger i Esbjerg kommune at få undervisning i førstehjælp. 
  De skal vide, hvad de skal gøre, hvis uheldet er ude
  I alt 1.100 pædagoger skal lære førstehjælp inden april.
  Før var undervisning i førstehjælp frivillig, men nu skal alle dagplejere og pædagoger i Esbjerg kommune kunne førstehjælp.
  Udover Esbjerg har også Varde kommune indført obligatorisk førstehjælp.
  